มอเตอร์วอร์ส : มอเตอร์ เอ็กซ์โป 2019
เหลืออีกเพียงเดือนเดียวที่งานมหกรรมยานยนต์ หรือมอเตอร์ เอ็กซ์โป พร้อมจะกระหึ่ม,เสี่ยขวัญชัย ปภัสร์พงษ์ บิ๊กบอส ค่ายสื่อสากล หนึ่งในผู้นำธุรกิจสื่อด้านยานยนต์ และผู้จัดงาน มหกรรมยานยนต์ หรือ มอเตอร์ เอ็กซ์โป อันเป็นงานมอเตอร์ เอ็กซ์โป ที่ยิ่งใหญ่สุดในภูมิภาคนี้ ประกาศลั่นว่า เราพร้อมแล้ว,สำหรับงานมอเตอร์ เอ็กซ์โป 2019 หรือ มหกรรมยานยนต์ ครั้งที่ 36 มีกำหนดกระหึ่มระหว่างวันที่ 29 พ.ย. ถึง 10 ธ.ค.นี้ ณ อาคารชาเลนเจอร์ อิมแพค เมืองทองธานี,โดยรูปแบบงานปีนี้จัดขึ้นภายใต้แนวคิด โลดแล่นทันใด ทะยานไปด้วยกัน เพื่อส่งเสริมอุตสาหกรรมยานยนต์ไทยให้ขยายตัว และเชิญชวนผู้ใช้ยานยนต์ทุกประเภททะยานไปด้วยกัน,มีค่ายรถยนต์ชั้นนำ ค่ายรถจักรยานยนต์ระดับบิ๊กเบิ้ม โดยเฉพาะบิ๊กไบค์ รวมทั้งผู้จำหน่ายอุปกรณ์ประดับยนต์และเครื่องเสียงติดรถยนต์ มาร่วมจับจองพื้นที่กันอย่างคับคั่ง,หลายค่ายรถได้ตระเตรียมของดีทีเด็ด โดยเฉพาะรถรุ่นใหม่มาเปิดตัวกันเพียบแปล้,พร้อมกันนี้ยังมีการจัดแสดงรถต้นแบบ รวมทั้งการนำเสนอเทคโนโลยียานยนต์ล้ำสมัยมาจัดแสดงกันอึงมี่,ผู้ที่กำลังมองรถยนต์ไฟฟ้า หรือรถยนต์พลังงานทางเลือก ก็ไม่น่าพลาดด้วยประการทั้งปวง,โดยงานปีนี้กินพื้นที่จัดงานรวมทั้งสิ้นกว่า 100,000 ตร.ม. ทั้งภายในและภายนอกอาคารชาเลนเจอร์ รวมถึงบริเวณทะเลสาบเมืองทองธานี,เสี่ยขวัญชัย แย้มว่า สาเหตุที่งานมอเตอร์ เอ็กซ์โป 2019 เนื้อหอม มีผู้ประกอบการมาจับจองพื้นที่กันคึกคัก เป็นเพราะความสำเร็จของงานมอเตอร์ เอ็กซ์โปเมื่อปีที่แล้ว ที่สามารถทำยอดขายรถยนต์ภายในงานได้ถึง 44,189 คัน ขณะที่ยอดขายรถจักรยานยนต์ก็ทะลุถึง 9,169 คัน,รวมเบ็ดเสร็จทั้งสิ้น 53,358 คัน สร้างเม็ดเงินสะพัดกว่า 56,000 ล้านบาท,ที่สำคัญ เราจัดงานมอเตอร์ เอ็กซ์โป ในช่วงปลายเดือน พ.ย. ต่อเนื่องถึงต้นเดือน ธ.ค.ของทุกปี ซึ่งเป็นช่วงเวลาที่ผู้บริโภคมีกำลังซื้อสูงสุด และมีความต้องการจับจ่ายใช้สอยมากที่สุด ดังนั้น ผู้ประกอบการทั้งค่ายรถยนต์ ค่ายรถจักรยานยนต์ และอุปกรณ์ประดับยนต์ จึงพร้อมใจกันมาแจมงานมอเตอร์ เอ็กซ์โป 2019,ที่สำคัญ จากความสำเร็จของงานมอเตอร์ เอ็กซ์โป ในการเป็นตัวกลางเชื่อมโยงและส่งเสริมให้เกิดการค้าขายระหว่างผู้ผลิตกับผู้บริโภค (B TO C) สร้างเม็ดเงินหมุนเวียนในแวดวงยานยนต์ไทยมากมายในแต่ละปี,ค่ายสื่อสากลจึงมองเห็นโอกาสในการพัฒนางานมอเตอร์ เอ็กซ์โป สู่ระดับนานาชาติ ด้วยการสร้างเครือข่ายพันธมิตรทางธุรกิจในต่างประเทศให้มีมากขึ้น,จึงได้จัดทำโครงการใหม่ ได้แก่ มอเตอร์ เอ็กซ์โป B2B อินเตอร์เนชั่นแนล แพล็ตฟอร์ม,เพื่อเป็นสื่อกลางสร้างความสัมพันธ์อันดีระหว่างผู้ประกอบการชาวไทยกับชาวต่างประเทศ และส่งเสริมการค้าขายในลักษณะธุรกิจต่อธุรกิจ (B TO B) ทั้งจากไทยไปต่างประเทศ และจากต่างประเทศเข้ามาประเทศไทย,โดยมีงานมอเตอร์ เอ็กซ์โป เป็นหนึ่งในศูนย์กลางแพล็ตฟอร์มนี้,อัลคาโปน,motorwars@thairath.co.th
เสี่ยขวัญชัย ปภัสร์พงษ์ บิ๊กบอส ค่ายสื่อสากล หนึ่งในผู้นำธุรกิจสื่อด้านยานยนต์ และผู้จัดงาน มหกรรมยานยนต์ หรือ มอเตอร์ เอ็กซ์โป อันเป็นงานมอเตอร์ เอ็กซ์โป ที่ยิ่งใหญ่สุดในภูมิภาคนี้
มอเตอร์ เอ็กซ์โป 2019,มหกรรมยานยนต์,อิมแพค เมืองทองธานี,ขวัญชัย ปภัสร์พงษ์,ค่ายรถ,มอเตอร์วอร์ส,อัลคาโปน